Lav et referat af nedenstående tekst:

Tekst:
Natten til fredag stak et ukendt antal tyve af med tøj for i alt 75.000 kroner fra tøjbutikken Brunø Tøj i Dybvad. Det oplyser Nordjyllands Politi. Tyvene brød en dør op til butikkens lageret, der ligger på Jernbanegade 11 i Dybvad, og stjal især arbejdstøj af mærket Kansas. Derudover er der stjålet en del regntøj og shorts. Politiet efterlyser nu vidner, der kan have set noget mistænkeligt natten til fredag, da indbruddet fandt sted. - Vi har, så vidt jeg ved, endnu ikke fået nogen henvendelser i sagen. Vi har desværre heller ikke noget signalement at gå efter på tyvene, andet end at vi formoder, de har transporteret tyvekosterne i en bil efterfølgende, måske en varebil, oplyser Peter Skovbak, efterforskningsleder ved Nordjyllands Politi. - Vi vil også meget gerne høre fra personer, der pludselig får tilbudt billigt tøj af mærket Kansas, da der kan være tale om tyvekosterne. Har du informationer i sagen, kan du kontakte politiet på telefon 114.

Referat:
Nordjyllands Politi efterlyser vidner til et indbrud i Brunø Tøj i Dybvad.